

VLADA REPUBLIKE HRVATSKE

Zagreb, 30. travnja 2020.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |
| --- | --- |
| **Predlagatelj:** | Ministarstvo zaštite okoliša i energetike |

|  |  |
| --- | --- |
| **Predmet:** | Prijedlog uredbe o kriterijima za plaćanje umanjene naknade za obnovljive izvore energije i visokoučinkovitu kogeneraciju |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

PRIJEDLOG

Na temelju članka 43. stavka 10. Zakona o obnovljivim izvorima energije i visokoučinkovitoj kogeneraciji („Narodne novine“, br. 100/15, 123/16, 131/17 i 111/18), Vlada Republike Hrvatske je na sjednici održanoj \_\_\_\_\_\_\_\_\_\_\_\_\_\_\_\_2020. godine donijela

**UREDBU**

**O KRITERIJIMA ZA PLAĆANJE UMANJENE NAKNADE ZA OBNOVLJIVE IZVORE ENERGIJE I VISOKOUČINKOVITU KOGENERACIJU**

**I. OPĆE ODREDBE**

**Članak 1.**

(1) Ovom Uredbom uređuju se obvezan sadržaj zahtjeva za utvrđivanje ispunjenja uvjeta za plaćanje umanjene visine naknade za obnovljive izvore energije i visokoučinkovite kogeneracije (u daljnjem tekstu: naknada za OIEiK), dokazi i dokumentacija koju poduzetnik prilaže uz zahtjev, način i metodologija izračuna aritmetičke sredine bruto dodane vrijednosti poduzetnika i troškova za električnu energiju, izračun električnog intenziteta, granične vrijednosti i u odnosi na njih klasifikaciju poduzetnika koji plaćaju umanjenu naknadu za OIEiK te način i metodologija izračuna umanjenja naknade za OIEiK.

(2) Ova Uredba donosi se u skladu sa Smjernicama o državnim potporama za zaštitu okoliša i energiju za razdoblje od 2014. – 2020*.* (Službeni list Europske unije, C 200, 28. lipnja 2014.) (u daljnjem tekstu: Smjernice) s ciljem smanjenja rizika gubitka tržišne konkurentnosti poduzetništva, uslijed troškova proizašlih iz troškova plaćanja naknada za OIEiK.

**Članak 2.**

(1) Izrazi koji se koriste u ovoj Uredbi imaju značenja utvrđena Smjernicama, zakonom kojim se uređuju obnovljivi izvori energije i visokoučinkovite kogeneracije, zakonom o energiji, zakonom kojim se uređuje tržište električne energije, drugim zakonima kojima se uređuje energetski sektor, kao i zakonima kojima se uređuje područje financija te propisima donesenima na temelju tih zakona.

(2) Pojedini pojmovi u smislu ove Uredbe imaju sljedeća značenja:

* *bruto dodana vrijednost poduzetnika* (u daljnjem tekstu: BDV) – je dodana vrijednost poduzetnika izračunata prema troškovima proizvodnih faktora, a računa se kao razlika poslovnih prihoda i materijalnih troškova umanjena za sve neizravne poreze i uvećana za sve subvencije,
* *kalendarska godina* – razdoblje od 1. siječnja do 31. prosinca,
* *Ministarstvo* – središnje tijelo državne uprave nadležno za energetiku,
* *NACE* – klasifikacija ekonomskih djelatnosti u Europskoj uniji,
* *operator tržišta električne energije* – pravna osoba s javnim ovlastima, koja je odgovorna za organiziranje tržišta električne energije i odlučuje o zahtjevu poduzetnika za umanjenje visine naknade OIEiK sukladno odredbama ove Uredbe,
* *poduzetnik* – poduzetnik obuhvaćen Prilogom 1. i 2. koji su sastavni dio ove Uredbe,
* *trošak električne energije* – ukupni trošak za potrošenu električnu energiju, uključujući trošak opskrbe električnom energijom, troškove naknade za korištenje mreže i troškove ostalih naknada i davanja određenih posebnim propisima.

**II. UVJETI I NAČIN OSTVARIVANJA PRAVA NA UMANJENU NAKNADU OIEiK**

***Obvezan sadržaj zahtjeva***

**Članak 3**.

(1) S ciljem održavanja konkurentnosti, poduzetnici s visokim električnim intenzitetom i potrošnjom električne energije mogu ostvariti pravo na plaćanje umanjenje naknade za OIEiK pod uvjetima i na način propisan zakonom kojim se uređuju obnovljivi izvori energije i visokoučinkovite kogeneracije te ovom Uredbom.

(2) Poduzetnici iz stavka 1. ovoga članka u svrhu ostvarivanja prava na umanjenu naknadu OIEiK, operatoru tržišta električne energije podnose zahtjev za umanjenje visine naknade OIEiK u obliku obrasca zahtjeva sadržanog u Prilogu 3. koji je sastavni dio ove Uredbe.

(3) Zahtjev iz stavka 2. ovoga članka obavezno sadrži:

a) za poduzetnike koji posluju više od tri kalendarske godine:

- podatke o BDV-u za tri posljednje uzastopne kalendarske godine koje prethode godini podnošenja zahtjeva,

- godišnje količine potrošene električne energije u posljednje tri uzastopne kalendarske godine koje prethode godini podnošenja zahtjeva i

- godišnje troškove električne energije u posljednje tri uzastopne kalendarske godine koje prethode godini podnošenja zahtjeva.

b) za poduzetnike koji posluju manje od tri godine, a od toga dvije pune kalendarske godine:

- podatke o BDV-u za dvije posljednje uzastopne kalendarske godine koje prethode godini podnošenja zahtjeva,

- godišnje količine potrošene električne energije u posljednje dvije uzastopne kalendarske godine koje prethode godini podnošenja zahtjeva,

-godišnje troškove električne energije u posljednje dvije uzastopne kalendarske godine koje prethode godini podnošenja zahtjeva.

c) za poduzetnike koji posluju od manje od dvije godine, a od toga jednu punu kalendarsku godinu:

- podatke o BDV-u za kalendarsku godinu koja prethode godini podnošenja zahtjeva,

- godišnje količine potrošene električne energije u kalendarskoj godini koja prethodi godini podnošenja zahtjeva i

- godišnje troškove električne energije u kalendarskoj godini koja prethodi godini podnošenja zahtjeva.

 (4) Uz zahtjev iz stavka 2. ovoga članka prilažu se:

* potvrda trgovačkog suda nadležnog za poduzetnika kojim se dokazuje da nad poduzetnikom nije otvoren ili proveden stečajni postupak ili postupak likvidacije,
* potvrda porezne uprave o plaćanju svih dospjelih poreznih obveza i obveza za mirovinsko i zdravstveno osiguranje i druga javna davanja, ne starija od 30 dana od dana podnošenja zahtjeva,
* dokaz o glavnoj djelatnosti ishođen u Državnom zavodu za statistiku,
* godišnje financijsko izvješće (račun dobiti i gubitka) za zadnje tri fiskalne godine podneseno nadležnoj Financijskoj agenciji u sklopu podnošenja godišnjeg financijskog izvještaja, odnosno ako je poduzetnik aktivan kraće od tri godine, za sve godine poslovanja,
* javnobilježnički ovjerena izjava poduzetnika o ukupno dodijeljenim državnim potporama u zadnje tri fiskalne godine,
* javnobilježnički ovjerena izjava poduzetnika o ukupnim plaćenim trošarinama za zadnje tri fiskalne godine te sva mjesečna izvješća o uplaćenim trošarinama za zadnje tri fiskalne godine te ukoliko je poduzetnik trošarinski obveznik u Republici Hrvatskoj, ukupnim troškovima za električnu energiju poduzetnika (po svim obračunskim mjernim mjestima koja se vode na tog poduzetnika) za isto razdoblje kao i godišnja financijska izvješća, u čijem prilogu se nalaze kopije svih mjesečnih računa za električnu energiju na osnovu kojih je izračunat ukupan trošak električne energije.

(5) Zahtjev iz stavka 2. ovoga članka poduzetnik može podnijeti do 1. prosinca tekuće godine.

(6) O zahtjevu iz stavka 2. ovoga članka operator tržišta električne energije odlučuje rješenjem (dalje: Rješenje) protiv kojeg se može izjaviti žalba Ministarstvu.

(7) Rješenje iz stavka 6. ovoga članka donosi se na rok važenja od jedne godine od izvršnosti Rješenja.

(8) Rješenje iz stavka 6. ovoga članka, operator tržišta električne energije objavljuje na svojoj Internetskoj stranici.

**Članak 4.**

(1) Ako je poduzetnik temeljem Rješenja iz članka 3. stavka 6. ove Uredbe, stekao pravo na plaćanje umanjene visine naknade za OIEK, a radi nastavka ostvarivanja takvog prava, dužan je ponovno podnijeti zahtjev iz Priloga 3., koji je sastavni dio ove Uredbe najkasnije 60 dana prije isteka važenja Rješenja.

(2) Uz zahtjev iz stavka 1. ovoga članka, prilažu se sljedeći dokazi:

- dokumentacija iz članka 3. stavka 4., podstavaka 1., 2., 3., 5. i 6.,

- godišnje financijsko izvješće podneseno Financijskoj agenciji za godinu koja prethodi godini podnošenja zahtjeva,

-godišnje količine potrošene električne energije u posljednjoj kalendarskoj godini koja prethode godini podnošenja zahtjeva,

- godišnje troškove električne energije u posljednjoj kalendarskoj godini koja prethodi godini podnošenja zahtjeva.

***Električni intenzitet poduzetnika***

**Članak 5.**

(1) Električni intenzitet poduzetnika određuje se kao trošak poduzetnika za električnu energiju koji se računa sukladno članku 10. ove Uredbe podijeljenom s BDV-om izračunatom sukladno članku 9. ove Uredbe.

(2) Trošak poduzetnika za električnu energiju utvrđuje se na temelju ukupnih godišnjih troškova za električnu energiju (TEE).

(3) Ukupni godišnji troškovi za električnu energiju iz članka 10. stavka 2. ove Uredbe računaju se kao suma mjesečnih troškova za električnu energiju iskazanih u mjesečnim računima.

## **Članak 6.**

(1) Operator tržišta električne energije izračunava električni intenzitet poduzetnika na temelju dokumentacije iz članka 3. stavaka 3. i 4. ove Uredbe.

(2) Za potrebe izračuna električnog intenziteta poduzetnika, operator tržišta električne energije je ovlašten zatražiti od poduzetnika i/ili operatora distribucijskog i/ili prijenosnog sustava, odnosno nadležnih financijskih institucija i dodatne podatke.

**Članak 7.**

Uvjeti za ostvarivanje prava na plaćanje umanjenje naknade za OIEiK su da:

* poduzetnik mora dokazati prihvatljivost u smislu da se umanjenje troškova naknade za OIEiK provodi isključivo radi njegove konkurentnosti sukladno članku 8. ove Uredbe,
* prosječna godišnja količina potrošene električne energije poduzetnika, koji može ostvariti pravo na smanjenje naknade za OIEiK, ne može biti manja od 1 GWh/god u svakoj godini promatranog razdoblja,
* se poduzetnik ne smatra poduzetnikom u teškoćama sukladno važećim propisima o državnim potporama, odnosno da nad poduzetnikom nije otvoren ili proveden stečajni postupak ili postupak likvidacije,
* poduzetnik nema duga ili nepodmirenog duga temeljem odluke Europske Komisije o nezakonitosti ili nespojivosti potpore s unutarnjim tržištem i
* da poduzetnik posluje više od jedne od kalendarske godine do godine u kojoj se podnosi zahtjev iz članka 3. stavka 2. ove Uredbe.

**Članak 8.**

Da bi operator tržišta električne energije mogao razmatrati prihvatljivost u smislu umanjenja troškova naknade za OIEiK, poduzetnik je dužan dokazati da se bavi djelatnošću unutar jednog od sektora iz Priloga 1. koji je sastavni dio ove Uredbe ili da se bavi djelatnošću iz Priloga 2. koji je sastavni dio ove Uredbe te da može dokazati električni intenzitet veći od 20%.

**III. METODOLOGIJE IZRAČUNA ARITMETIČKE SREDINE BDV-A I POTROŠNJE ELEKTRIČNE ENERGIJE**

***Metodologija izračuna aritmetičke sredine BDV-a***

## **Članak 9.**

(1) BDV se određuje na sljedeći način:

$$BDV=PP- MT-NP$$

gdje su:

*BDV - bruto dodana vrijednost*

*PP - poslovni prihodi na poziciji AOP 125 iz Godišnjeg financijskog izvješća (dio Račun dobiti i gubitka) poduzetnika koji uključuju sve prihode na pozicijama AOP 126-130 uključivo sve primljene priznate subvencije*

*MT - materijalni troškovi na poziciji AOP 133 iz Godišnjeg financijskog izvješća (dio Račun dobiti i gubitka) poduzetnika*

*NP - neizravni porezi koji se računaju kao suma svih uplaćenih trošarina iz izvješća o uplaćenim trošarinama. Ukoliko poduzetnik nije trošarinski obveznik, NP iznosi nula.*

(2) Pri određivanju BDV-a koristi se aritmetička sredina od tri prethodne godine poslovanja koje prethode godini podnošenja zahtjeva, a za koje je dostupan podatak o BDV-u, sukladno izrazu:

$$BDV\_{as}= \frac{BDV\_{n-1}+BDV\_{n-2}+BDV\_{n-3}}{3}$$

gdje su:

*BDVas – aritmetička sredina BDV-a*

*BDVn-i – BDV u godini n-i*

*n – godina podnošenja zahtjeva*

(3) Iznimno od stavka 2. ovoga članka, kada nisu dostupne vrijednosti BDV-a za tri prethodne godine, aritmetička sredina BDV-a određuje se kao:

* aritmetička sredina BDV-a od dvije godine koje prethode godini u kojoj je podnesen zahtjev sukladno izrazu:

$$BDV\_{as}= \frac{BDV\_{n-1}+BDV\_{n-2}}{2}$$

ili

* ako nisu dostupne vrijednosti BDV-a za dvije godine, uzima se u obzir BDV iz godine koja prethodi godini u kojoj je podnesen zahtjev sukladno izrazu:

$$BDV\_{as}= BDV\_{n-1}$$

***Metodologija izračuna aritmetičke sredine troška električne energije***

## **Članak 10.**

(1) Za izračun troška poduzetnika za električnu energiju upotrebljava se aritmetička sredina troškova za tri uzastopne pune kalendarske godine koje su prethodile godini u kojoj je podnesen zahtjev i pod uvjetom da to razdoblje odgovara onome iz izračuna aritmetičke sredine BDV-a, sukladno izrazu:

$$TEE\_{as}= \frac{TEE\_{n-1}+TEE\_{n-2}+TEE\_{n-3}}{3}$$

gdje su:

*TEEas – aritmetička sredina troška poduzetnika za električnu energiju*

*TEEn-i – trošak poduzetnika za električnu energiju u godini n-i*

*n – godina podnošenja zahtjeva*

(2) Iznimno od stavka 1. ovoga članka, ako nisu dostupni iznosi troška električne energije za tri prethodne godine, aritmetička sredina troška poduzetnika za električnu energiju određuje se na slijedeći način:

* aritmetička sredina troška za električnu energiju za dvije godine koje prethode godini u kojoj je podnesen zahtjev sukladno izrazu:

$$TEE\_{as}= \frac{TEE\_{n-1}+TEE\_{n-2}}{2}$$

- ako nisu dostupan trošak za električnu energiju za dvije godine, uzima se u obzir trošak za električnu energiju iz godine koja prethodi godini u kojoj je podnesen zahtjev sukladno izrazu:

$$TEE\_{as}= TEE\_{n-1}$$

 **Članak 11.**

Električni intenzitet određuje kao omjer aritmetičke sredine troška električne energije i aritmetičke sredina BDV-a sukladno sljedećem izrazu:

$$EI=\frac{TEE\_{as}}{BDV\_{as}}$$

**IV. METODOLOGIJA IZRAČUNA UMANJENJA VISINE NAKNADE ZA OIEIK**

## **Članak 12.**

(1) Iznos umanjene visine naknade određuje se sukladno razredima električnog intenziteta. Za svaki razred određen je postotni dio umanjenja naknade za OIEiK koji se oduzima od naknade za OIEiK kako slijedi:

|  |  |  |
| --- | --- | --- |
| Razred električnog intenziteta | Raspon električnog intenziteta | Umanjenje naknade za OIEiK – UN (%) |
| R1 | od 5% do uključivo 10%  | UN*OIEiK*1 |
| R2 | veći od 10% do uključivo 20%  | UN*OIEiK*2 |
| R3 | veći od 20% | UN*OIEiK*3 |

(2) Iznos umanjene visine naknade računa se sukladno izrazu:

$$N\_{OIEiK,um}=N\_{OIEiK}∙\left(100\%-UN\_{OIEiK}\right)$$

gdje su:

*NOIEiK,um - umanjena visina naknada za OIEiK*

*NOIEiK  - visina naknade za OIEiK*

*UNOIEiK(1-3) - umanjenje naknade za OIEiK izraženo u postocima, a koje ne može biti veće od 80%*

(3) Iznimno od stavka 1. ovoga članka, visina naknade za OIEiK za krajnje kupce električne energije koji su sukladno zakonu kojim se uređuje zaštita zraka obveznici ishođenja dozvole za emisije stakleničkih plinova iznosi 20% visine naknade za OIEiK.

# V. NAČIN PRIMJENE SMANJENJA NAKNADE ZA PRIHVATLJIVE PODUZETNIKE

## **Članak 13.**

(1) Poduzetnik je dužan u roku od osam dana od izvršnosti Rješenja obavijestiti opskrbljivača o ostvarenju prava na plaćanje umanjene naknade za OIEK.

(2) Obavijest iz stavka 1. ovog članka obavezno mora sadržavati jedinstveni registarski broj poduzetnika iz Registra poduzetnika prihvaćenih za smanjenje naknade za OIEiK (u daljnjem tekstu: Registar) i presliku Rješenja.

(3) Poduzetnik je dužan obavijestiti opskrbljivača o svakoj promjeni utvrđenoj od operatora tržišta električne energije tijekom važenja Rješenja, u roku od osam dana od dana njegove izvršnosti.

(4) Po zaprimanju obavijesti o ishođenom Rješenju, opskrbljivač je dužan:

- obavijestiti nadležnog operatora sustava o nastaloj promjeni i početku primjene Rješenja koji se uzima u obzir od 1. dana u mjesecu koji slijedi mjesecu u kojem je doneseno Rješenje,

- obračunavati poduzetniku umanjenu naknadu od dana početka primjene Rješenja.

# (5) Operator distribucijskog sustava i operator prijenosnog sustava obvezni su, zasebno po kategorijama kupaca, dostavljati operatoru tržišta električne energije podatke o ukupnim količinama električne energije koju su opskrbljivači u prethodnom mjesecu isporučili svojim kupcima.

# VI. REGISTAR PODUZETNIKA PRIHVAĆENIH ZA SMANJENJE NAKNADE ZA OIEiK

## **Članak 14.**

(1) Registar poduzetnika prihvaćenih za smanjenje naknade za OIEiK (u daljnjem tekstu: Registar) ustrojava i vodi operator tržišta električne energije.

(2) Upis u Registar obavlja operator tržišta električne energije po izvršnosti Rješenja iz članka 3. stavka 6. ove Uredbe.

## **Članak 15.**

U Registar se upisuju sljedeći podaci:

- jedinstveni registarski broj poduzetnika

- naziv poduzetnika i odgovorne osobe

- glavna djelatnost (NACE sektor) u kojem djeluje poduzetnik

- godišnja potrošnja električne energije

- godišnji BDV

- godišnji električni intenzitet

- godišnji troškovi električne energije

- kronološki popis opskrbljivača poduzetnika.

## **VII. NADZOR I POVRAT VISINE UMANJENJE NAKNADE**

## **Članak 16.**

(1) Operator tržišta električne energije je ovlašten, po službenoj dužnosti ili na prijedlog fizičke ili pravne osobe koja ima pravni interes, zatražiti od poduzetnika i/ili operatora distribucijskog i/ili prijenosnog sustava odnosno nadležnih financijskih institucija, podatke radi utvrđivanja sukladnosti korištenja prava umanjenja naknade za OIEiK iz Rješenja.

(2) Ako operator tržišta električne energije, za vrijeme trajanja važenja Rješenja, utvrdi da je poduzetnik svoje pravo na umanjenje naknade stekao na nepravilan način ili temeljem neistinitih podataka ili da poduzetnik iz bilo kojeg razloga nije ostvario svoje pravo na primjerno umanjenje visine naknade za OIEiK prema razredu električnog intenziteta kojem iz članka 12. ove Uredbe pripada, operator tržišta električne energije o tome donosi rješenje.

(3) U slučaju da operator tržišta električne energije rješenjem iz stavka 2. ovog članka, utvrdi da poduzetnik svoje pravo na umanjenje naknade za OIEiK stekao na nepravilan način ili temeljem neistinitih podataka, poduzetnik je dužan isplatiti svom opskrbljivaču utvrđeni novčani iznos koji predstavlja razliku između umanjenog iznosa visine naknade za OIEiK poduzetniku i punog iznosa naknade za OIEiK koja se primjenjuje na sve krajnje kupce.

(4) Opskrbljivač je dužan isplatiti operatoru tržišta električne energije utvrđenu razliku iz stavka 3. ovoga članka.

(5) U slučaju da operator tržišta električne energije rješenjem iz stavka 2. ovoga članka utvrdi da poduzetnik, iz bilo kojeg razloga, nije ostvario svoje pravo na pravilno umanjenje visine naknade temeljem razreda električnog intenziteta iz članka 12. ove Uredbe kojem pripada, a uslijed čega je poduzetnik preplatio iznos naknade za OIEiK, opskrbljivač je dužan poduzetniku isplatiti utvrđeni iznos preplaćenog iznosa naknade za OIEiK.

(6) Operator tržišta električne energije dužan je isplatiti opskrbljivaču utvrđeni iznos iz stavka 5. ovoga članka.

#  VIII. PRIJELAZNA I ZAVRŠNA ODREDBA

## **Članak 17.**

## (1) Zahtjev iz članka 3. stavka 5. ove Uredbe poduzetnik može podnijeti od dana stupanja na snagu ove Uredbe.

(2) Visina naknade za OIEiK iz članka 12. stavka 3. ove Uredbe određuje se isključivo za krajnje kupce električne energije koji su do stupanja na snagu ove Uredbe postali obveznici ishođenja dozvole za emisije stakleničkih plinova sukladno zakonu kojim se uređuje zaštita zraka.

## **Članak 18.**

Ova Uredba stupa na snagu osmoga dana od dane objave u „Narodnim novinama“.

Klasa:

Urbroj: Predsjednik

Zagreb, mr.sc. Andrej Plenković

# PRILOG 1.

Popis sektora prihvatljivih za smanjenje naknade za OIEiK.

|  |  |
| --- | --- |
| **NACE** | **Opis** |
| 510 | Vađenje kamenog ugljena |
| 729 | Vađenje ostalih ruda obojenih metala |
| 811 | Vađenje ukrasnog kamena i kamena za gradnju, vapnenca, gipsa, krede i škriljevca |
| 891 | Vađenje minerala za kemikalije i gnojiva |
| 893 | Vađenje soli |
| 899 | Vađenje ostalih ruda i kamena, d. n. |
| 1032 | Proizvodnja sokova od voća i povrća |
| 1039 | Ostala prerada i konzerviranje voća i povrća |
| 1041 | Proizvodnja ulja i masti |
| 1062 | Proizvodnja škroba i škrobnih proizvoda |
| 1104 | Proizvodnja ostalih nedestiliranih fermentiranih pića |
| 1106 | Proizvodnja slada |
| 1310 | Priprema i predenje tekstilnih vlakana |
| 1320 | Tkanje tekstila |
| 1394 | Proizvodnja užadi, konopaca, upletenog konca i mreža |
| 1395 | Proizvodnja netkanog tekstila i predmeta od netkanog tekstila, osim odjeće |
| 1411 | Proizvodnja kožne odjeće |
| 1610 | Piljenje i blanjanje drva |
| 1621 | Proizvodnja furnira i ostalih ploča od drva |
| 1711 | Proizvodnja celuloze |
| 1712 | Proizvodnja papira i kartona |
| 1722 | Proizvodnja robe za kućanstvo i higijenu te toaletnih potrepština |
| 1920 | Proizvodnja rafiniranih naftnih proizvoda |
| 2012 | Proizvodnja koloranata i pigmenata |
| 2013 | Proizvodnja ostalih anorganskih osnovnih kemikalija |
| 2014 | Proizvodnja ostalih organskih osnovnih kemikalija |
| 2015 | Proizvodnja gnojiva i dušičnih spojeva |
| 2016 | Proizvodnja plastike u primarnim oblicima |
| 2017 | Proizvodnja sintetičkog kaučuka u primarnim oblicima |
| 2060 | Proizvodnja umjetnih vlakana |
| 2110 | Proizvodnja osnovnih farmaceutskih proizvoda |
| 2221 | Proizvodnja ploča, listova, cijevi i profila od plastike |
| 2222 | Proizvodnja ambalaže od plastike |
| 2311 | Proizvodnja ravnog stakla |
| 2312 | Oblikovanje i obrada ravnog stakla |
| 2313 | Proizvodnja šupljeg stakla |
| 2314 | Proizvodnja staklenih vlakana |
| 2319 | Proizvodnja i obrada ostalog stakla uključujući tehničku robu od stakla |
| 2320 | Proizvodnja vatrostalnih proizvoda |
| 2331 | Proizvodnja keramičkih pločica i ploča |
| 2342 | Proizvodnja sanitarne keramike |
| 2343 | Proizvodnja keramičkih izolatora i izolacijskog pribora |
| 2349 | Proizvodnja ostalih proizvoda od keramike |
| 2399 | Proizvodnja ostalih nemetalnih mineralnih proizvoda, d. n. |
| 2410 | Proizvodnja sirovog željeza, čelika i ferolegura |
| 2420 | Proizvodnja čeličnih cijevi i pribora |
| 2431 | Hladno vučenje šipki |
| 2432 | Hladno valjanje uskih vrpci |
| 2434 | Hladno vučenje žica |
| 2441 | Proizvodnja plemenitih metala |
| 2442 | Proizvodnja aluminija |
| 2443 | Proizvodnja olova, cinka i kositra |
| 2444 | Proizvodnja bakra |
| 2445 | Proizvodnja ostalih obojenih metala |
| 2446 | Prerada nuklearnoga goriva |
| 2720 | Proizvodnja baterija i akumulatora |
| 3299 | Ostala prerađivačka industrija, d. n. |
| 2011 | Proizvodnja industrijskih plinova |
| 2332 | Proizvodnja opeke, crijepa i ostalih proizvoda od pečene gline za građevinarstvo |
| 2351 | Proizvodnja cementa |
| 2352 | Proizvodnja vapna i gipsa |
| 2451/2452/2453/2454 | Lijevanje željeza, čelika, lakih metala i drugih obojenih metala |
| 2611 | Proizvodnja elektroničkih komponenata |
| 2680 | Proizvodnja magnetskih i optičkih medija |
| 3832 | Oporaba posebno izdvojenih materijala |

# PRILOG 2.

Popis sektora rudarstva i prerađivačke industrije koji nisu navedeni u popisu iz Priloga 1. ove Uredbe, a prihvatljivi su za smanjenje naknade za OIEiK ako dokažu da imaju električni intenzitet veći od 20%

|  |  |
| --- | --- |
| NACE | opis sektora |
| 610 | Vađenje sirove nafte |
| 620 | Vađenje prirodnog plina |
| 710 | Vađenje željeznih ruda |
| 812 | Djelatnosti šljunčara i pješčara; vađenje gline i kaolina |
| 1011 | Prerada, obrada i konzerviranje mesa |
| 1012 | Prerada i konzerviranje mesa peradi |
| 1013 | Proizvodnja proizvoda od mesa i mesa peradi |
| 1020 | Prerada i konzerviranje riba, rakova i školjki |
| 1031 | Prerada i konzerviranje krumpira |
| 1042 | Proizvodnja margarina i sličnih jestivih masti |
| 1051 | Djelatnosti mljekara i proizvođača sira |
| 1061 | Proizvodnja mlinskih proizvoda |
| 1072 | Proizvodnja dvopeka i keksa; proizvodnja trajnih peciva i sličnih proizvoda te kolača |
| 1073 | Proizvodnja makarona, njoka, kuskusa i sličnih brašnastih proizvoda |
| 1081 | Proizvodnja šećera |
| 1082 | Proizvodnja kakaa, čokoladnih i bombonskih proizvoda |
| 1083 | Prerada čaja i kave |
| 1084 | Proizvodnja začina i drugih dodataka jelima |
| 1085 | Proizvodnja gotove hrane i jela |
| 1086 | Proizvodnja homogeniziranih prehrambenih pripravaka i dijetetske hrane |
| 1089 | Proizvodnja ostalih prehrambenih proizvoda, d. n. |
| 1091 | Proizvodnja pripremljene stočne hrane |
| 1092 | Proizvodnja pripremljene hrane za kućne ljubimce |
| 1101 | Destiliranje, pročišćavanje i miješanje alkoholnih pića |
| 1102 | Proizvodnja vina od grožđa |
| 1103 | Proizvodnja jabukovače i ostalih voćnih vina |
| 1105 | Proizvodnja piva |
| 1107 | Proizvodnja osvježavajućih napitaka; proizvodnja mineralne vode i drugih flaširanih voda |
| 1200 | Proizvodnja duhanskih proizvoda |
| 1391 | Proizvodnja pletenih i kukičanih tkanina |
| 1392 | Proizvodnja gotovih tekstilnih proizvoda, osim odjeće |
| 1393 | Proizvodnja tepiha i sagova |
| 1396 | Proizvodnja ostalog tehničkog i industrijskog tekstila |
| 1399 | Proizvodnja ostalog tekstila, d. n. |
| 1412 | Proizvodnja radne odjeće |
| 1413 | Proizvodnja ostale vanjske odjeće |
| 1414 | Proizvodnja rublja |
| 1419 | Proizvodnja ostale odjeće i modnih dodataka |
| 1420 | Proizvodnja proizvoda od krzna |
| 1431 | Proizvodnja pletenih i kukičanih čarapa |
| 1439 | Proizvodnja ostale pletene i kukičane odjeće |
| 1511 | Štavljenje i obrada kože; dorada i bojenje krzna |
| 1512 | Proizvodnja putnih i ručnih torbi i slično, sedlarskih i remenarskih proizvoda |
| 1520 | Proizvodnja obuće |
| 1622 | Proizvodnja sastavljenog parketa |
| 1623 | Proizvodnja ostale građevne stolarije i elemenata |
| 1624 | Proizvodnja ambalaže od drva |
| 1629 | Proizvodnja ostalih proizvoda od drva; proizvodnja proizvoda od pluta, slame i pletarskih materijala |
| 1721 | Proizvodnja valovitog papira i kartona te ambalaže od papira i kartona |
| 1723 | Proizvodnja uredskog materijala od papira |
| 1724 | Proizvodnja zidnih tapeta |
| 1729 | Proizvodnja ostalih proizvoda od papira i kartona |
| 1813 | Usluge pripreme za tisak i objavljivanje |
| 1910 | Proizvodnja proizvoda koksnih peći |
| 2020 | Proizvodnja pesticida i drugih agrokemijskih proizvoda |
| 2030 | Proizvodnja boja, lakova i sličnih premaza, grafičkih boja i kitova |
| 2041 | Proizvodnja sapuna i deterdženata, sredstava za čišćenje i poliranje |
| 2042 | Proizvodnja parfema i toaletno-kozmetičkih preparata |
| 2051 | Proizvodnja eksploziva |
| 2052 | Proizvodnja ljepila |
| 2053 | Proizvodnja eteričnih ulja |
| 2059 | Proizvodnja ostalih kemijskih proizvoda, d. n. |
| 2120 | Proizvodnja farmaceutskih pripravaka |
| 2211 | Proizvodnja vanjskih i unutarnjih guma za vozila; protektiranje vanjskih guma |
| 2219 | Proizvodnja ostalih proizvoda od gume |
| 2223 | Proizvodnja proizvoda od plastike za građevinarstvo |
| 2229 | Proizvodnja ostalih proizvoda od plastike |
| 2341 | Proizvodnja keramičkih predmeta za kućanstvo i ukrasnih predmeta |
| 2344 | Proizvodnja ostalih tehničkih proizvoda od keramike |
| 2362 | Proizvodnja proizvoda od gipsa za građevinarstvo |
| 2365 | Proizvodnja fibro-cementa |
| 2369 | Proizvodnja ostalih predmeta od betona, cementa i gipsa |
| 2370 | Rezanje, oblikovanje i obrada kamena |
| 2391 | Proizvodnja brusnih proizvoda |
| 2433 | Hladno oblikovanje i profiliranje |
| 2511 | Proizvodnja metalnih konstrukcija i njihovih dijelova |
| 2512 | Proizvodnja vrata i prozora od metala |
| 2521 | Proizvodnja radijatora i kotlova za centralno grijanje |
| 2529 | Proizvodnja ostalih metalnih cisterni, rezervoara i sličnih posuda |
| 2530 | Proizvodnja parnih kotlova, osim kotlova za centralno grijanje toplom vodom |
| 2540 | Proizvodnja oružja i streljiva |
| 2571 | Proizvodnja sječiva |
| 2572 | Proizvodnja brava i okova |
| 2573 | Proizvodnja alata |
| 2591 | Proizvodnja čeličnih bačvi i sličnih posuda |
| 2592 | Proizvodnja ambalaže od lakih metala |
| 2593 | Proizvodnja proizvoda od žice, lanaca i opruga |
| 2594 | Proizvodnja zakovica i vijčane robe |
| 2599 | Proizvodnja ostalih gotovih proizvoda od metala, d. n. |
| 2612 | Proizvodnja punih elektroničkih ploča |
| 2620 | Proizvodnja računala i periferne opreme |
| 2630 | Proizvodnja komunikacijske opreme |
| 2640 | Proizvodnja elektroničkih uređaja za široku potrošnju |
| 2651 | Proizvodnja instrumenata i aparata za mjerenje, ispitivanje i navigaciju |
| 2652 | Proizvodnja satova |
| 2660 | Proizvodnja opreme za zračenje, elektromedicinske i elektroterapeutske opreme |
| 2670 | Proizvodnja optičkih instrumenata i fotografske opreme |
| 2680 | Proizvodnja magnetskih i optičkih medija |
| 2711 | Proizvodnja elektromotora, generatora i transformatora |
| 2712 | Proizvodnja uređaja za distribuciju i kontrolu električne energije |
| 2731 | Proizvodnja kablova od optičkih vlakana |
| 2732 | Proizvodnja ostalih elektroničkih i električnih žica i kablova |
| 2733 | Proizvodnja elektroinstalacijskog materijala |
| 2740 | Proizvodnja električne opreme za rasvjetu |
| 2751 | Proizvodnja električnih aparata za kućanstvo |
| 2752 | Proizvodnja neelektričnih aparata za kućanstvo |
| 2790 | Proizvodnja ostale električne opreme |
| 2811 | Proizvodnja motora i turbina, osim motora za zrakoplove i motorna vozila |
| 2812 | Proizvodnja hidrauličnih pogonskih uređaja |
| 2813 | Proizvodnja ostalih crpki i kompresora |
| 2814 | Proizvodnja ostalih slavina i ventila |
| 2815 | Proizvodnja ležajeva, prijenosnika te prijenosnih i pogonskih elemenata |
| 2821 | Proizvodnja peći, industrijskih peći i plamenika |
| 2822 | Proizvodnja uređaja za dizanje i prenošenje |
| 2823 | Proizvodnja uredskih strojeva i opreme (osim proizvodnje računala i periferne opreme) |
| 2824 | Proizvodnja mehaniziranog ručnog alata |
| 2825 | Proizvodnja rashladne i ventilacijske opreme, osim za kućanstvo |
| 2829 | Proizvodnja ostalih strojeva za opće namjene, drugdje nespomenuto |
| 2830 | Proizvodnja strojeva za poljoprivredu i šumarstvo |
| 2841 | Proizvodnja strojeva za obradu metala |
| 2849 | Proizvodnja ostalih alatnih strojeva |
| 2891 | Proizvodnja strojeva za metalurgiju |
| 2892 | Proizvodnja strojeva za rudnike, kamenolome i građevinarstvo |
| 2893 | Proizvodnja strojeva za industriju hrane, pića i duhana |
| 2894 | Proizvodnja strojeva za industriju tekstila, odjeće i kože |
| 2895 | Proizvodnja strojeva za industriju papira i kartona |
| 2896 | Proizvodnja strojeva za plastiku i gumu |
| 2899 | Proizvodnja ostalih strojeva za posebne namjene, d. n. |
| 2910 | Proizvodnja motornih vozila |
| 2920 | Proizvodnja karoserija za motorna vozila; proizvodnja prikolica i poluprikolica |
| 2931 | Proizvodnja električne i elektroničke opreme za motorna vozila |
| 2932 | Proizvodnja ostalih dijelova i pribora za motorna vozila |
| 3011 | Gradnja brodova i plutajućih objekata |
| 3012 | Gradnja čamaca za razonodu i sportskih čamaca |
| 3020 | Proizvodnja željezničkih lokomotiva i tračničkih vozila |
| 3030 | Proizvodnja zrakoplova i svemirskih letjelica te srodnih prijevoznih sredstava i opreme |
| 3040 | Proizvodnja vojnih borbenih vozila |
| 3091 | Proizvodnja motocikala |
| 3092 | Proizvodnja bicikala i invalidskih kolica |
| 3099 | Proizvodnja ostalih prijevoznih sredstava, d. n. |
| 3101 | Proizvodnja namještaja za poslovne i prodajne prostore |
| 3102 | Proizvodnja kuhinjskog namještaja |
| 3103 | Proizvodnja madraca |
| 3109 | Proizvodnja ostalog namještaja |
| 3211 | Kovanje novca |
| 3212 | Proizvodnja nakita i srodnih proizvoda |
| 3213 | Proizvodnja imitacije nakita (bižuterije) i srodnih proizvoda |
| 3220 | Proizvodnja glazbenih instrumenata |
| 3230 | Proizvodnja sportske opreme |
| 3240 | Proizvodnja igara i igračaka |
| 3250 | Proizvodnja medicinskih i stomatoloških instrumenata te pribora |
| 3291 | Proizvodnja metli i četaka |

# PRILOG 3. – Zahtjev za umanjenje visine naknade OIEiK

|  |  |
| --- | --- |
| **Osnovni podaci** |  |
| Adresa sjedišta poslovnog subjekta |  |
| OIB poslovnog subjekta |  |
| Glavna djelatnost (naziv) |  |
| Glavna djelatnost (razred prema NACE) |  |
| Osoba za kontakt |  |
| e-mail: |  |
| Telefon: |  |
| Godina | N-3\* | N-2\* | N-1\* |
| Potrošnja električne energije (kWh) |  |  |  |
| Trošak električne energije (kn) |  |  |  |
| BDV (kn) |  |  |  |
| Komentar |  |

\*N je godina podnošenja zahtjeva.

PRILOZI:

1. potvrda trgovačkog suda nadležnog prema sjedištu poduzetnika kojom se dokazuje da nad poduzetnikom nije otvoren ili proveden stečajni postupak ili postupak likvidacije,
2. potvrda porezne uprave o plaćanju svih dospjelih poreznih obveza i obveza za mirovinsko i zdravstveno osiguranje i druga javna davanja, ne stariju od 30 dana od dana predaje ponude,
3. dokaz o glavnoj djelatnosti ishođen u Državnom zavodu za statistiku,
4. godišnje financijsko izvješće (račun dobiti i gubitka) za zadnje tri fiskalne godine predano nadležnoj poreznoj upravi u sklopu podnošenja godišnjeg financijskog izvještaja, odnosno ako je poduzetnik aktivan kraće od tri godine za sve godine poslovanja,
5. javnobilježnički ovjerena izjava poduzetnika o ukupnim primljenim državnim potporama u zadnje tri fiskalne godine,
6. javnobilježnički ovjerena izjava poduzetnika o ukupnim plaćenim trošarinama za zadnje tri fiskalne godine te sva mjesečna izvješća o uplaćenim trošarinama za zadnje tri fiskalne godine, ukoliko je poduzetnik trošarinski obveznik u republici Hrvatskoj, o ukupnim troškovima za električnu energiju poduzetnika (po svim obračunskim mjernim mjestima koja se vode na tog poduzetnika) za isto razdoblje kao i godišnja financijska izvješća, u čijem prilogu se nalaze kopije svih mjesečnih računa za električnu energiju na osnovu kojih je izračunat ukupan trošak električne energije i

Datum: Ime, prezime i potpis zakonskog zastupnika

**OBRAZLOŽENJE**

**UREDBA O KRITERIJIMA ZA PLAĆANJE UMANJENE NAKNADE ZA OBNOVLJIVE IZVORE ENERGIJE I VISOKOUČINKOVITU KOGENERACIJU**

Predmetna Uredba o kriterijima za plaćanje umanjene naknade za obnovljive izvore energije i visokoučinkovitu kogeneraciju se uvodi kako bi se industriji s visokim električnim intenzitetom omogućilo umanjeno plaćanje naknade za obnovljive izvore u okviru pravila o državnim potporama Europske Unije.

Naime, Zakonom o obnovljivim izvorima energije i visokoučinkovitoj kogeneraciji („Narodne novine“, br. 100/15, 123/16, 131/17 i 111/18; dalje u tekstu: Zakon) propisano je da radi održavanja konkurentnosti, poduzetnici u Republici Hrvatskoj s visokim električnim intenzitetom, odnosno potrošnjom električne energije mogu ostvariti pravo na plaćanje umanjene naknade za obnovljive izvore energije i visokoučinkovitu kogeneraciju (dalje u tekstu: naknada za OIEK).

Kako bi se potpora poduzetnicima odobrila potrebno je donijeti Uredbu kojom se na jasan i transparentan način uređuje obvezan sadržaj zahtjeva za utvrđivanje ispunjenja uvjeta za plaćanje umanjene visine naknade za OIEiK, pomoću kojeg će se sukladno definiranoj metodologiji i uvjetima iz Uredbe na nediskriminatoran način utvrditi pravo na potporu.

Uredbom se tako određuju dokazi i dokumentacija koju poduzetnik prilaže uz zahtjev, način i metodologija kojom se definira električni intenzitet te ovisno o klasifikacija poduzetnika, izračunatom električnom intenzitetu određuje umanjenje naknade za OIEiK.

Uredba je izrađena u skladu sa Smjernicama o državnim potporama za zaštitu okoliša i energiju za razdoblje od 2014. – 2020*.* (Službeni list Europske unije, C 200, 28. lipnja 2014.) (u daljnjem tekstu: Smjernice) i dio je dokumentacije kojom je ova državna potpora prijavljena Europskoj Komisiji.

Također, potrebno je napomenuti, da je Republika Hrvatska u okviru odobrenja državne potpore bila dužna napraviti plan prilagodbe vezan uz visinu naknade koju su u Republici Hrvatskoj plaćali krajnji kupci električne energije koji su sukladno zakonu kojim se uređuje zaštita zraka obveznici ishođenja dozvole za emisije stakleničkih plinova, a temeljem točke (197) Smjernica, a koju je bilo potrebno prilagoditi na najmanje 20% naknade koju plaćaju ostali krajnji kupci.

Očekivani učinci ove Uredbe trebali bi se ostvariti u pogledu povećanja konkurentnosti hrvatskog gospodarstva odnosno smanjenu troškova koji opterećuju električno intenzivne poduzetnike koji još uvijek plaćaju visoke troškove temeljem naknade za OIEK. Planira se da će primjenom ove mjere poduzetnicima smanjiti u trošak za električnu energiju u rasponu od 8,1% do 11,5%.